text: 42. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Β2/22/3/Οικ. 1743 της 17 Σεπτ./1 Οκτ. 1977 (ΦΕΚ Β΄ 962) Περί αυξήσεως εισφορών ΤΣΑ. Έχοντες υπ’ όψει: 1)Τας διατάξεις της παρ. 3 του άρθρ. 5 του Ν.Δ. 404/74 «περί τροποποιήσεως και συμπληρώσεως της περί του Ταμείου Συντάξεως Αυτοκινητιστών νομοθεσίας» (ΦΕΚ 127/11.5.1974 τ. Α΄). 2)Γνώμην του Διοικητικού Συμβουλίου του Ταμείου Συντάξεων Αυτοκινητιστών υποβληθείσαν ημίν δια της υπ’ αριθ. 58375/17.6.77 αναφοράς του Ταμείου. 3)Την δημιουργηθείσαν οικονομικήν κατάστασιν του Ταμείου Συντάξεων Αυτοκινητιστών και την επιβαλλομένην ανάγκην βελτιώσεως των χορηγουμένων υπ’ αυτού συντάξεων. 4)Το γεγονός ότι αι προβλεπόμεναι υπό της νομοθεσίας του Τ.Σ.Α. εισφοραί υπολείπονται των υπέρ του Κλάδου Συντάξεων του Ι.Κ.Α. προβλεπομένων εισφορών. 5)Την υπ’ αριθ. Δ3/2861/24.9.76 κοινήν απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/27.9.76 τ. Β΄), αποφασίζομεν: Αι υπό των περίπτ. α΄, β, και γ΄ της παρ. 1 του άρθρ. 5 του Ν.Δ. 404/1974 προβλεπόμεναι ασφαλιστικαί εισφοραί (ανωτ. αριθ. 32) καθορίζονται από 1ης Νοεμ. 1977 ως ακολούθως: α)Η υπό της περιπτ. α΄ της παρ. 1 του άρθρ. 5 του Ν.Δ. 404/74 προβλεπομένη εισφορά των παρά τω Τ.Σ.Α. ησφαλισμένων μισθωτών, εις το ποσόν των 400 δραχμών μηνιαίως. β)Η υπό της περιπτ. β΄ της παρ. 1 του άρθρ. 5 του Ν.Δ. 404/74 προβλεπομένη εισφορά των παρά τω Τ.Σ.Α. ησφαλισμένων των αναφερομένων εις τας περιπτ. β΄, γ΄, δ΄, ε΄, ς΄ και ζ΄ (εκπρόσωποι εργοδοτών) της αυτής παραγράφου και του αυτού άρθρου, εις το ποσόν των 1.000 δραχμών μηνιαίως. γ)Η υπό της περιπτ. γ΄ της παρ. 1 του άρθρ. 5 του Ν.Δ. 404/74 προβλεπομένη εισφορά του εργοδότου εις το ποσόν των 600 δραχμών μηνιαίως, δι’ έκαστον υπό τούτου απασχολούμενον ησφαλισμένον. Η παρούσα δημοσιευθήτω δια της Εφημερίδος της Κυβερνήσεως. 